Ər yanında bəllidir
Yaxşılığı pis bilməz,
Ər yanında bəllidir.
Görər gözün qiyməti 
Kor yanında bəllidir.

Dəli könül dayancı,
Yoxdur dünya inancı,
Sağ qulağın güvənci 
Kar yanında bəllidir.

İstər pirsən, istər yaş,
Qılma sirrin xalqa faş.
Sirr saxlayan məhək daş 
Zər yanında bəllidir.

Olsa qəmdən xilasım,
Yaza dönsə qış fəslim, 
Məxtumqulu, ixlasım,
Yar yanında bəllidir.
Gəraylılar